**Ұрпаққа мұрам – ұлы жыр**

**(Шәкәрім Құдайбердіұлының 160 жылдығына орай ұйымдастырылған әдеби-танымдық кеш)**

**1-бөлім**

***(Музыка қосылып тұрады. Сахна жабдықталған. Сахнада кемелденген, ақын Шәкәрім)***

**Шәкәрім:** Қайран

Қайғысыз, қамсыз күндерім,

Сайран

Сауықты, рахат түндерім,

Сендерден не пайда?!... ***(жүріп-жүріп оқиды)***

Жаңа ғана аяғымды басып, тілім жаңа шыққан кезде, өзім құрбы балаларды бауырымнан жақсы көріп ойнаушы едім. Ойнап жүріп қарным ашқанын, күннің батқанын білмей қалушы едім. Сол, тіпті, сүйікті ойын әм жанымдай көрінетін. Жас құрбыларыма махаббатым, үйге келгендегі ата-анамның сақтап қойып берген тәтті тамақ пен әлпештеп еркелеткен, аһ, сол өлшеусіз қызық бағым! Қайдасың? Қайда кеттің?

***Ән: «Анадан алғаш туғанда» Гүлназым***

**Шәкәрім:** Ана... Ана дейміз аңқылдап. Заман-ай! Тірлігімнің тынысы, өмірімнің ұлысы болған заманым-ай!

**-**Әке , ағам кім еді? Ел билеген бай! Олардан кім қорықпайды?!

Тағы біраздан соң әп**-**әдемі киінген домбыра тартып, ән салып, неше түрлі ойын ойнаған «бозбалалар» көзіме елестейді. «Ойпырмай! Шын бақ мынау екен ғой!» не қылсам да солардай болашаққа тырыстым да, соларға араластым. Бірақ «бақ» шіркін оған да тұрақтатпады.

***Поэзия: «Шын сырым» Қадір***

***Ән: «Жаңа ой» Дәурен***

**Шәкәрім:** Мен шыр етіп дүниеге келгеннен бастап «бақ» іздедім. Балалықтан қарадым, даналықтан қарадым.Таптым ба?! Әйтеуір осы жасқа жеттім.Сөйтіп «бақтан» «баққа» қонып жүргенімде, бір күні, құрғырды қайдан келгенін білмеймін, «өткен өміріңді ойлашы» деген бір ой сап ете түстіү Амалсыз ойландым сондағы ойым мынау: Мен жастықтан балалыққа қызықтым, одан бозбалалықты «бақ» деп білдім. Одан әрі адамшылық атты «баққа» қызметкер болдым.Ақырында малға құл болдым.Себебі, жасаған сайын алдыңғы бұзылып, артқы «бақ» түзу сықылданады.

***Поэзия: «Өзіме» Айым***

***«Қош» Аружан***

**Шәкәрім: ...** Енді ойласам, өлмегім жоқ. Жә, сол сол бақтарымның ең жарамдысын ұстап қана өлгеннен басқа не бардеп ойладым.Байқасам, жас бала күніндегі бағымнан артығы жоқ. Себебі; қайғыда жоқ, ар-иманнан тойғызатын ісі де жоқ.Бірақ оған қол жете салатын емес, бозбалалыққа да қол жетпейді.

Бәрін көрдім**.**Бәрін білдім. Ел десем де, ар десем де еш қауқарым болмады.Үкіметті де көрдім, Көрдім де, жаным жабырқады.Енді не қалды?! Жігерсіз қайрат па?!Тәнді жеген кәрілікпе?! Әй білмеймін....

***Поэзия: «Көкіректе толған шер, көңіл қаяу» Гүлназым***

***«Мен қорқамын, қорқамын» Айзат***

***«Жан жүрегім, жаным жеп.» Ақбілек***

**Шәкәрім:** Осы жасқа жеткенше мынау фәниден «Шын бақ» іздедім.Бірақ егер бір құдірет жеткізсе о да «шын бақ» емес, себебі қайғы да көп, қатер де көп, ар-иманнан безу де көп.

Адамшылық деген алдамшы ат қойылған антұрған айтпай-ақ, қойылсын.Атына заты тіпті келмейді.Сонымен өмірімді өлшей отырып еріксіз жаңадан бір «бақ» іздеу керек болды. Не қыларымды білмеймін, құр сандалып, я барда жоқпын, я жоқта жоқпын. Тек бір ғана серігім бар...

***Поэзия: «Адамшылық» Айбала***

***«Досыңа зор»Сымбат***

**Шәкәрім:** ***(Отырып күліп)*** Әй, заман-ай?.. Маңдайым бір нәрсеге сақ ете түсті.Қарасам, бір үлкен айна.Бетін қара пердемен жауып қойыпты. ***(Сахнада айна, бетін қара перде жапқан)***

***(Шәкәрім монолог оқығанда соны барып алады***) ... Құдай тағала шын тілесе береді екен ғой ...Сіз кімсіз? Белі бүкірейген, көзі қызарған, аузы опырайған, бет терісі қатпар-қатпар, қасы түкшиген, сақалы қудай мына шал кім?! Мына шал аузы жыбырлап мені мазақ қылады ей! Ей, бұл өзім! ­өзім ғой! «А! Еһ: Алдамшы бақтар, өкініштісі өткен өмірім!» ...

***Поэзия: «Мен кетемін»***

***«Мәнді сөздер» Жансая***

**Шәкәрім:** Айнадан бәрін көрдім,Асық ойнаған балалығым, жолындағы бозбалалық, адамшылық пен арамшылық, махаббат. Бәрі, бәрі...Зыр етті де, құдды бір суреттердей жоқ болды. Тағы да нұрсыз шал қалды. Осы кезде түсіндім. Бәрін ұқтым. «Шын бақ» таза жүрек пен махаббат екен. Сол махаббат, әм таза жүрек бәрімізге бітіпті. Соны қалдырма, бұзбай ала жүріп, барша адам баласын өз балаң, өз бауырыңдай көріп, махаббат, ғадалат қылсаң, шын бақыт сол. Бәрі де өтті, кетті. Тек қауқарсыз кәрілік қалды. Іштім, жедім. Елді сүйдім. Елді ойладым. Ел үшін күйіндім де, сүйіндім де. Онымнан түк болмады. Ендігі өкініштен еш пайда жоқ. Тек иман айту қалды.тек кейінгіге сөзім қалды. Ол да жете ме, жетпей ме?! Қу заман жеткізер ме?!

***Поэзия:******«Сөз сынап, өлең өлшемек» Жібек***

***Ән: «Бұл ән бұрынғы әннен өзгерек» Асанәлі***

***(осы кезде жандаралдарШәкәрімді «халық жауы» деген бұйрықты оқиды. Содан соң соңғы қоштасу өлеңі оқылып, ақын қаза табады.)***

***«Қош жұртым» Айбек***

**2-бөлім**

**Қалқаман – Мамыр**

**(Драмалық қойылым)**

**Кейіпкерлері:**

1. **Қалқаман - Асанәлі**
2. **Мамыр – Балнұр**
3. **Мәмбетей – Нұртөре**
4. **Олжай – Қадір**
5. **Әнет баба – Айбек**
6. **Көкенай – Даулет**
7. **Қыздар, жігіттер, әйелдер.**

***(Сахна жабдықталған. Көрініс басы)***

***1722 жыл. Сырдария бойы. Орта жүз қазақтарының мекені. Арғын елі. Ел ағасы 95 жасар әрі би, әрі молда, ғұлама - Әнет баба. Бабаның Кішік дейтін атасының туысы Мәмбетей бай . Сол Кішіктің жетінші ұрпағы –Әйтек. Әйтек – Әнет бабаның туыс інісі. Әйтектің тоқалынан Байбөрі мен Қалқаман тарайды. Тобықты мен Арғын сонда бір-біріне бауырлас, туыс ел.***

***(Мәмбетей бай ауылы. 3 әйел жұмыс жасап отыр, Мамыр тыста еркекше киініп жылқы ішінде жүр. Мәмбетейдің қызы Мамырды сөз етіп отыр.)***

**1-әйел:** Әй, қыздар! Мынау Мәмбетей байдың жалғыз қызы Мамыр емес пе?!

**2-әйел:** Иә, осы аймаққа аты шыққан сұлу, есті қыз ғой! Байдың бұдан басқа ешбір баласы жоқ.

**3-әйел:**  солай-ау, шамасы. Байдың жалғызы болғасын еркекшоралау өскен, киімінің өзін көрмеймісің? Оны қыз деп айтуға мына елдің аузы бара ма? Байдың көңілі жабырқар деп жұрт не қыз дей алмайды, не құда болам деп те айта алмай жүр.

**1-әйел:** Әй,оны бәріміз білеміз. Үнемі жігітше киініп мал ішінді жүретін осы Мамыр емес пе?! Тымақ киіп, қолына құрық алып жылқы бағады. Нағыз ер дерсің! Жұрттың қыздары әлі анасының бауырында жатқанда, байдың қызы болса да ақылдылығын көрмеймісің?! Бір малын шашыратпай қыз орнына қыз, бала орнына бала боп Мәмбетей байдың серігі боп отыр.

**2-әйел:** Өзі сұлу болса да, жанына жақын тартып жүрген ешкімі жоқ-ау, сірә!

**3-әйел:** Осы тобықтының бір жігітінің есін алып жүргені рас емес пе?! Ал сол, есі кеткен Қалқаман да ер емес пе, қыз жақтаған.

**1-әйел**: Әй, қайдам. Бұлардан бірдеңе шықса. Туыс емес пе? Жеті атаға жетпей қыз алысқанды кім көріпті?Арты дұрыс болар ма? Білмеймін –ау!

**2-әйел:** Жарайды, құрсын! Шаруамызға барайық. Тәйірі, біздің бар ісіміз болып, Қалқаман- Мамыр қалып па?! Хақ Тағала өзі білер де!

**(*Үшеуі сахнадан шығып кетеді. Мәмбетейдің жылқысын Мамыр бағып жүр. Осы жерде Қалқаманмен кездеседі.*)**

**Қалқаман:**

**– Ей, Мамыр, адамды Алла жаратыпты,  
Хауа Ананы адамға қаратыпты.  
Бірін еркек, біреуін әйел қылып,  
Екеуінен көп жанды таратыпты.  
  
Құдай неге қылмаған адамды тақ,  
Балаларын өзінен өстіріп-ақ.  
Хауа Ананы жаратуда мақсұты не?  
Сол арасын білуге ақылым шақ.  
  
 Мамыр:**

**– Ей, Қалқаман, тегі жоқ құдай жалғыз,  
Мұқтаж емес жолдасқа, тіпті армансыз.  
Адамзатқа көмексіз, махаббатсыз  
Өмір қызық дегенді естен қалғыз.  
  
Жоқ болса махаббатты бір сүйгенің,  
Ойлашы, керегі не дүниенің.  
«Сүйсін, жолдас болсын» деп жаратты Алла,  
Бұл туралы білгенім осы менің.  
  
Қалқаман:**

**– Тауып айттың, Мамыржан, ұқтым жайын,  
Сүйтсе-дағы тағы бір сөзім дайын.  
Махаббатты жарым жоқ, жәрдемшім жоқ,  
Өлейін бе, қайтейін, кімге айтайын?**

***(Ойланып тұрып, ұялып, біраздан соң Мамыр жауап қатады)***

**Мамыр:**

**Аздан соң Мамыр айтты: – Ей, Қалқаман,  
Байқадым сөз аяғы бізге таман.  
Қазір жауап берерлік уақытым емес,  
Сүйтсе де үміт үзіп өлмек жаман...**

***(Осы сөзден кейін екі жас сахнадан шығып кетеді. Жастар жиналып бастаңғы жасайды. Сонда екі жас тағы да кез болады.)***

**Ақылжан:** Қазақтар жеңіп, қалмақтардың еңсесі түсті. Жарайсыңдар!

**Дулат:** Бүкіл тобықты жиналып Орта жүзде Сәмеке ханның жеңіс тойына кетті! Жарайсыңдар Қазақ елі!

***(Осы кезде қыз жігіттер бастаңғы жасап тойлап жатады. Көп ішінен Қалқаман көзімен ымдап Мамырды оңашаға алып шығады.)***

**Мамыр:**

– Ауылымның күнбатысы қалың қамыс,  
Бүрсігүннен арғы күн болады алыс.  
Жас кісіде бар болса жігер-намыс,  
Болып кетіп жүрмесін жатпен таныс.

***(Сонда Қалқаман біраз ойланып қыздың айтқан жауабын түсінеді.)***

**Қалқаман:** еее, айтқанын түсіндім, бірсігүні қамысқа баруым керек!

(Қалқаман мен Мамыр кездеседі)

**Қалқаман:** Мамыржан, анау күні бүгін кешке осы қамыста жолықпасаң неге алысқа кетем дедің? Өзіңе ынтық бұл көңілді неге сонша әуреге салдың, қалқам?

**Мамыр:** Әй, Қалқаман. Аңғалсың-ау аңқылдаған.

Біржолата келген жоқ Мамыр саған.  
Тағдыр бізді қоспады, айып етпе,  
Ертең құда түседі біреу маған.  
  
Кеше білдім төбемнен ұрғандығын,  
Құдалықтың дап-дайын тұрғандығын.  
«Бүрсігүннен кешіксең жауап жоқ» деп,  
Сол еді сөз ишарат қылғандығым.  
  
Әке берсе, қыз болмас кімге қатын,  
Қайтейін сенде-ақ еді махаббатым.  
Еркекше киімімнен ұялам деп,  
Уақыт өтті, сол болды қатты оғатым.  
  
Алдыңа кешу сұрай келіп тұрмын,  
Көзге тірі болсам да, өліп тұрмын,  
Қалқаман, осы саған қоштасқаным,  
Денемді емес, жанымды беріп тұрмын.

Қалқаман:

– Ей, Мамыр, бұл іс оңай, алдамасаң,  
Зорлық жоқ өзің сүйіп таңдамасаң.  
«Ер жеткен қыз еркімен ерге тиер» –  
Молдалардан есіттім әлдеқашан.  
  
Мамыр-ау, мені сүйсең, кетпе жатқа,  
Құдайға хақ, ісім жөн шариғатқа.  
Басы – бабаң, аяғы – шала молда,  
Бәріне анық оқыған жамағатқа.

**Мамыр:**

– Қалқаман, рас болса айтқан сөзің,  
Сен үшін келіп тұрмын, көрді көзің.  
Сүйген жарым, сүйенген жаным – сенсің,  
Не қылсаң да біле бер, мейлің өзің.  
**Қалқаман:**  
– Олай болса, кетейін қазір алып,  
Тұрсақ жазым болармыз қапы қалып.  
Азар болса мал алар, адам алмас,  
Тобықтыны жиярмын бара салып.  
**Мамыр:**  
– Қыз алған жоқ жақыннан Тобықты әзір,  
Өлтірем деп жүрмесін бізді қазір.  
Өзімді аяп тұрғам жоқ, сізді аяймын,  
Сен сау болсаң, болар ем мен-ақ нәзір.  
**Қалқаман:**  
– Мамыр-ау, айтып тұрсың әлденені,  
Шариғат қосады екен немерені.  
Қайғы ойлап жаман ырым айта берме,  
Алаңсыз сүйген болсаң анық мені.  
  
**Мамыр**

– Мен сенсіз тірі тұрман,  
Үш қайырдым сөзіңді мен антұрған.  
Бір Құдайға сыйынып ал да жөнел,  
Жолыңда өлсем разымын, жаным құрбан

**Қалқаман:** Мамыржан, тәуекел бір Аллаға! Анау белде боз жорға атым ерттеулі тұр. Тез, кеттік, ендеше!

***(Осылайша Қалқаман мен Мамыр ерттеулі атқа мініп қашып кетеді Қалқаман ағасы Олжайдың ауылына келіп, Олжайға кісі салады.)***

**Қосшы:** - Олжай көке, ініңіз Қалқаман келді. Қасында Мәмбетейдің қызы Мамыр бар. Бір бұзықтық қылған –ау шамасы.

**ОЛжай::** (Атып,тұрып)- Не дейді? Мамыры нес? Не бүлдірді бұл жазған? Ел бүлінді -ау! Ай, Аңғал бауырым –ай! Қайтсем екен?... Бабаңа барайын, Сол білер бұл істің шешімін!

***(Олжай Әнет бабаға келеді.)***

**Олжай:** Ассалаумағалейкүм, ақсақал! Аманбысыз?

**Баба:** Уағалейкүмассалам! Ау, Олжай түнделетіп жүрісіңе жол болсын! Неге келдің, асыққан жұмысың не?

**Олжай:** Қалқаман Мамырды алып қашып келді, ақсақал. Өзіміз де білмей қалып, қапы болдық енді не істерімді білмей сізге келіп тұрмын. Алыс жерге кетсін бе, тоқтасын ба? Ақыл сұрай келіп ем сізден.

**Баба:** (ойланып, қайғыланып)- МММ, бүгін бір жаман түс көріп едім. Расымен де солай болғаны ма. Көкенай бір мінезді қатаң кісі еді. Бітімсіз болып қала ма, бұл ісіміз? Қалай болар екен?

**Олжай:** иә, ақсақал. Мен де сол Көкенай батырдың мінезінен айбынам. Мәмбетейдің бастаушысы ғой. Онсыз шешім айтпас Мәмбетей.

**Баба:** Тауекел. Төбеде бір Хақ Тағала бар. Оң болар. Бар, Тобықтыға хабар айт. Болар іс болған шығар. Малды аямасын. Бір жас баланы кетірмесін!

***(Олжай Тобықтыға хабар салады. Билер кеңесі. Төрде баба отыр)***

**Олжай:-** Баба, ТОБЫҚТЫ, Қанжығалы, Бәсентиін, Атығай, Қарауыл Бәрі жиылды.

**Баба:** - ал, жақсыларым, мән-жайды білесіңдер! Ел бітіспестей іс болды. Дегенмен, бір тентегіміз жасаған балалық қой. Не бітім айтамыз жастарға?

**1-би:** Уа, ақсақал, айтуыңыз орынды. Бірақ оған Көкенай көне ма? Мәмбетей де ырық берер ме екен? Арты дұрыс бола ма?

**2-би:** Көкенай шешімін айтып отыр. Қалың мал алуға көнбеді. Таспен ұрып өлтіру керек дейді. Дұрыс, елді бұзған, қанды бұзған арамзаны солай жазаламақ керек!

**3-би:** -Сен не оттап тұрсың! Бұл жерде мәселе әулет абыройы. Намысты қолдан бермейміз!

***(Осылайша билер шулап айтысып жатады. Сонда Әнет баба басын көтеріп)***

**Баба:** Тәйт, тынышталыңдар! Өлтірер дұмыс емес! Таспен атып өлтірмек Біздің іс емес! Біреудің некелісін бұзған жоқ. Ендеше, қанына ортақ болу дұрыс емес! Тараңдар! Тағала өзі бір шешімін берер!

***(Мамыр төркініне келеді. Ол кезде Көкенай аңнан қайтып келе жатыр еді. Мамыр келді деген хабарды ести сала ауылға келеді)***

**Көкенай:** -Мынау топ кісі кім? Неғып жүрген жандар?

**Қосшысы:** - Ол-Мамыр!

(Осы сөзді ести сала қолына садағын алады.)

**Көкенай**: - Жүзіқараның ұялмай жүргенін ай! Аулақ жүр! ***(Мамырды қақ жүректен атып салады.)***

***(Осы кезде Мамыр кеулесін қолымен басып, соңғы сөзін айтады.)***

**Мамыр:** - Көкенай, қарғамаймын, сөзіме бақ,

Ісім жөн, бір құдайға көңілім хақ.

Мойныңа менің қаным халал болсын,

Болма енді Қалқаманның қанына ортақ!

Екі қан ауыр болар, бір өзіңе,

Сүйсінбе, бұл рақымсыз мінезіңе.

Айырған екі ғашықты оңа ма екен?

Деп тұрсың, алғыс айтар кім өзіңе?

Қалқаман, аман бол... Я, Алла! (деп алақанымен бетін басып кете берді.)

***(Осыдан соң Көкенай Тобықтыға хабар салады. Қайтадан билер кеңесі құрылады.)***

**Ақылжан:** Ассалаумағалейкүм, баба! Сізге Көкенайдың хабарын жеткізгелі келдім. Өз тентегімді өзім өлтірдім, Қалқаманды да солай жазаласын! Болмаса бұл өқмір Кішікпен бас құрамаймын деп жатыр! Соңғы сөзі осы! Осыған Тобықты да жауап қатсын деп жатыр!

**Баба**: ммм...(Ойланып....) ел мұнымен бітпес. Бір еркек бір қатынның құнын алсын. Мәмбетей де соған разы болсын! Қан төгетін қанышер емес мына Тобықты!

**Қанжығалы руы**: Баба, сіздің адалдығыңыз тәңіріге аян! Бірақ бір бала үшін мына ел бүлінер болды. Бір-біріне жау болса мына қазақ, қалмақ сонда неғылмақ. Мына елдің обалына қалмаймысың? Мәмбетейдің айтқаны болсын! Қалқаман Тобықты үшін берсін жанын! Біздің Қанжығалының шешімі осы!

(Осы кезде көпшілік оның сөзін қоштай жөнеледі. Сонда баба)

**Баба:** ее. Алла! Қалқаман жүйрік атпен шауып өтсін. Көкенай сонда атсын! Оғы тисе өз қалауы болғаны. Тимесе жайына кетсін. Бітімі сол бұл істің!

Мәмбетейге айта бар!

***(Қалың ел жиылады. Қалқаманды жүйрікке мінгізді.)***

**Қалқаман:** Әй, жұртым, мен өлемін, сендер қалдың,

Орнына бауыздадың айтқан малдың.

Өз бауырын оққа байлап өлтірді деп,

Қалдыңдар обалына мына шалдың.

Назасы нақақ жанның қате кетпес,

Деймісің, қалмақ сені тентіретпес.

Мамырдан қалған жанның керегі не,

Ісім ақ, қосылармын, еш нәрсе етпес»

Қош, баба, батаңды бер!

(Осы сөзді айтып Қалқаман шауып кетеді.)